Biolán d'Ongría - Biquipedia, a enziclopedia libre

# Biolán d'Ongría

### De Biquipedia

Biolán d'Ongría, naxita arredol de 1216 en Ongría e muerta en Uesca l'otubre de 1251, estió reina d'Aragón entre 1235 e 1251, dimpués de casar con o rei Chaime I, de qui estió segunda muller.

Yera filla de o rei ongaro Andrés II e de Biolán de Courtenay. O suyo dote sinificaba una alportazión de diners e bels territorios que nunca no se fazioron efeutibos.

Impulsó de trazas dezisibas a conquiesta de Balenzia en 1238 e partizipó autibamén en a politica reyal, pensando sobre tot en as partizions de os territorios que dixarían como patrimonio á os fillos d'ella con Chaime I, mirando debez de malimponer o más posible á o suyo marito con Alifonso, o fillo que o rei eba tenito con a primer muller, Leonor de Castiella.

Biolán e Chaime I tenioron cuatre fillos e zinco fillas:

- Pietro, o eredero de o trono.
- Chaime, que estaría rei de Mayorga.
- Ferrando, muerto luego.
- Sancho, que estaría arzebispe de Toledo.
- Biolán, que casaría con Alifonso X de Castiella.
- Constanza, que estaría muller de Manuel de Portugal.
- María, que se fería relichiosa.
- Sancha, que moriría en pelegrinache ta Tierra Santa.
- Isabel, que casaría con Felipe III de Franzia.

Os restos d'ella e d'una de as fillas, Sancha, chazen en o presbiterio de o monesterio zisterzense de Santa María de Vallbona, en Cataluña.

Retrieved from "http://an.wikipedia.org../../../b/i/o/Biol%C3%A1n_d%27Ongr%C3%ADa_70e8.html"

Categorías: Istoria d'Aragón | Reis d'Aragón

##### Views

- Articlo
- Descusión
- Current revision

##### Rechirar

##### Atras luengas

- Català
- Deutsch
- English
- Español